**Razpis za mesto odgovornega urednika ali urednice časopisa Tribuna**

Prijave pošljite na prispevki.tribuna@gmail.com, v polje »Zadeva« vpišite »Prijava za odgovornega urednika Tribune« (ne glede na spol). Prijave zbiramo do 17. 4. 2022.

1. Delo obsega:
vsebinsko zasnovo časopisa, sklicevanje in vodenje rednih sestankov z uredniškim odborom in sodelavci, koordinacijo uredniškega odbora in razdelitev nalog, koordinacijo sodelavcev, pregledovanje in komentiranje prispevkov, administracijo (pripravljanje odredb honorarjev, poročil o delu sodelavcev, poročil o delovanju stalne dejavnosti, udeležba na sestankih z ustanoviteljem ŠOU), sklic Programskega sveta časopisa Tribuna, ostale naloge v skladu s Pravilnikom o delovanju stalne dejavnosti časopisa Tribuna.

2. Plačilo: mesečni honorar v skladu z zmožnostmi letnega proračuna.

3. Pogoji:
– poznavanje medija in njegovih vsebinskih ter likovnih izhodišč,
– poznavanje študentske problematike,
– odlično poznavanje aktualnih teoretskih smeri s področja humanistike in družboslovja, aktualnih problematik študentov in širše,
– odlično pisno in govorno izražanje,
– poznavanje in razumevanje likovnega izraza,
– organizacijske in vodstvene sposobnosti, organiziranost, resnost, inovativnost, doslednost, upoštevanje rokov,
– delovne izkušnje (formalne ali neformalne),
– prednost so izkušnje preteklega dela s Tribuno ali izkušnje z urednikovanjem podobnega medija.

4. Prednosti:
– možnosti dela na najstarejšem in večkrat nagrajenem študentskem mediju v Sloveniji,
– možnosti vsebinskega in oblikovnega eksperimentiranja,
– delo v dobrem kolektivu,
– možnost pridobitve dragocenih izkušenj in referenc,
– prilagodljiv delovni čas.

5. Prijave naj vsebujejo:
– življenjepis,
– vsaj 2 družbenokritična ali teoretska članka prijavitelja,
– vizijo razvoja Tribune v prihodnje,
– finančni načrt razvoja (približno 12.000,00 evrov za tekoče proračunsko leto).